钦定古今图书集成/历象汇编/庶征典/第007卷 > 《明娄元礼田家五行》 > 《论水》
## 钦定古今图书集成/历象汇编/庶征典/第007卷 > 《明娄元礼田家五行》 > 《论水》

夏初水底生苔，主有暴水。谚云：“水底起青苔，卒逢大
水来，水际生靛青，主有风雨。”谚云：“水面生青靛，天公
又作变。”谚云：“大水无过一周时。”谚云：“大旱不过周时
雨，大水无非百日晴。”言天道须是久晴，则水方能退
也。故论潮者云：“晴干无大汛。”合而言之，可见水涨之
易，退之难也如此，凡东南风退水，西北反尔。此理盖
只是吴中太湖，东南之常事。往年初冬大西北风，湖
水泛起，吴江人家俱浸水中，风息复平，谓之“翻湖水。”
才是南风，连吹半月十日，便可退水三二尺，又不还
涨。水边经行，闻得水有香气，主雨水骤至极验。或闻
水腥气亦然。河内浸成包稻种，既没复浮，主有水。